# name
El finançament de les universitats públiques a Catalunya, 1996-2014

# metadata.dc.description.abstract[].value
Per contribuir a l’estabilitat pressupostària en temps de crisi el reial decretllei 14/2012 estableix que els estudiants paguin entre el 15 i 25% del cost
del seu ensenyament universitari. Aquest informe n’examina els efectes des
de diverses perspectives:
1. Quant al canvi de model de finançament del sistema universitari a Catalunya, els resultats mostren que les transferències públiques s’han
reduït un 45% entre 2009 i 2012: un retrocés equivalent a nou anys
en termes reals. La despesa total de les universitats públiques s’ha
reduït un 21%, mercès a la forta pujada d’un 47% de les matrícules i
taxes que paguen els estudiants.
2. Quant a la proporció del cost de la docència universitària que paguen realment els estudiants, la manca d’una comptabilitat analítica
de costos a la majoria d’universitats no permet diferenciar entre la
despesa de docència i de recerca. A partir de la proporció d’hores de
docència del professorat a la UB l’informe estima el cost mitjà de la
docència de les universitats catalanes en el 59% de la seva despesa
total (dins un rang de variació que aniria des d’un mínim del 49%
fins un màxim del 69%). Segons els nostres càlculs, els estudiants
han passat de cobrir un 21,6% del cost de la docència l’any 2008 al
41,6% el 2012. Aquests percentatges representen la mitjana d’unes
xifres que varien molt entre universitats, des del 31% a la UPF fins al
56% a la UB, però que estan sempre significativament per sobre del
15-25% establert al reial decret-llei 14/2012 per a les primeres matrícules de grau. 3. Des d’un punt de vista comparatiu, la despesa universitària catalana en proporció del PIB (0,8%) és inferior a la mitjana de l’OCDE
(1,27%). En canvi, calculada per estudiant és comparable a la mitjana de l’OCDE, tot i ser inferior a la de la majoria de països europeus. El contrast s’explica perquè el nombre d’estudiants és inferior
a Catalunya que a la mitjana de l’OCDE respecte la població total
i també, però en menor mesura, respecte els joves entre 20 i 29
anys. Això desmenteix que hi hagi un problema de “sobre-educació”
a Catalunya.
4. El canvi de model de finançament ha situat Catalunya a prop del
reduït nombre de països anglosaxons on els estudiants paguen una
elevada proporció del cost total de les universitats, i ens ha allunyat
de la majoria de països d’Europa i altres llocs del món on paguen
menys del 15% o el 0%. Les aportacions dels estudiants a Catalunya
han passat de representar un 16% de les despeses totals de les universitats (incloent docència i recerca) el 2011 a un 26% l’any 2013.
També s’ha eixamplat la diferència entre la proporció que paguen a
Catalunya i a la resta de l’estat.La reducció de la despesa pública en universitats ha fet retrocedir Catalunya
a nivells propers a l’inici del segle. Aquesta política podria ser la causa que
s’hagi aturat l’augment del nombre d’estudiants universitaris i hagi començat a disminuir de 2011 ençà, un fet inèdit des de 1970 (i probablement des
dels anys posteriors a la Guerra Civil). Això suposa revertir el procés de convergència amb la majoria de països europeus que mantenen una proporció
més gran d’estudiants universitaris i en cobreixen la despesa fonamentalment amb els pressupostos públics. Si aquesta tendència persisteix, correm
el risc d’una regressió que ens allunyaria de l’alta inversió en talent i capacitat de recerca universitària que el país necessita per obrir camí a un nou
model econòmic que vagi més enllà de la construcció i el turisme. Catalunya
té encara pocs estudiants universitaris, i els pot estar reduint en fer-los pagar
un 42% del seu ensenyament. La baixa despesa universitària en proporció
al PIB demostra que això no es degut a una manca de capacitat per pagar
més i millors universitats

# metadata.dc.publisher[].value
Observatori del Sistema Universitari (OSU)

# metadata.dc.rights[].value
cc-by-nc-nd (c) Espuelas Barroso, Sergio et al., 2015

# metadata.dc.source[].value
Informes (Observatori del Sistema Universitari (OSU))

# metadata.dc.title[].value
El finançament de les universitats públiques a Catalunya, 1996-2014